ಸೆಪ್ಟೆಂಬರ್ 11, 2001ರಂದು, ಭಯೋತ್ಪಾದಕರು ಅಮೆರಿಕನ್ ಏರ್‌ಲೈನ್ ವಿಮಾನ 11ನ್ನು ಅಪಹರಿಸಿದ್ದರು ಮತ್ತು 08:46 ಸಮಯದಲ್ಲಿ ಉತ್ತರ ಟವರ್‌ನ ಉತ್ತರ ದಿಕ್ಕಿನ ಮುಂಬಾಗಕ್ಕೆ ಡಿಕ್ಕಿಹೊಡೆಯುವಂತೆ ಮಾಡಿದರು, ಇದು 93ನೆಯ ಮತ್ತು 99ನೆಯ ಮಹಡಿಗಳ ನಡುವೆ ಡಿಕ್ಕಿಹೊಡೆಯಿತು. ಹದಿನೇಳು ನಿಮಿಷಗಳ ನಂತರ, ಭಯೋತ್ಪಾದಕರ ಮತ್ತೊಂದು ತಂಡವು ಅದೇ ರೀತಿಯಲ್ಲಿ ಯುನೈಟೆಡ್ ಏರ್‌ಲೈನ್ಸ್ ವಿಮಾನ 175ನ್ನು ಅಪಹರಿಸಿ ದಕ್ಷಿಣ ಟವರ್‌ನ 77ನೆಯ ಮತ್ತು 85ನೆಯ ಮಹಡಿಗಳ ನಡುವೆ ಡಿಕ್ಕಿ ಹೊಡೆಸಿದರು. ವಿಮಾನ 11 ರಿಂದ ಉತ್ತರ ಟವರ್‌ಗೆ ಆದ ನಾಶವು, ಹಾನಿಗೊಳಗಾದ ಪ್ರದೇಶದಿಂದ ಮೇಲಿದ್ದವರು ಪಾರಾಗಲು ಯವುದೇ ಮಾರ್ಗ ಇಲ್ಲದಂತೆ ಮಾಡಿ, 1,344 ಜನರು ಅಪಾಯದಲ್ಲಿ ಸಿಕ್ಕಿಕೊಳ್ಳುವಂತೆ ಮಾಡಿತು. ವಿಮಾನ 11ಕ್ಕೆ ಹೋಲಿಸಿದರೆ, ವಿಮಾನ 175 ಹೆಚ್ಚು ಮಧ್ಯಭಾಗಕ್ಕೆ ಹಾನಿಯನ್ನುಂಟುಮಾಡಿದೆ, ಮತ್ತು ಕೇವಲ ಒಂದೇ ಒಂದು ಸುರಂಗಮಾರ್ಗವು ಹಾನಿಗೊಳಗಾಗದೆ ಉಳಿದಿತ್ತು; ಏನೇಆದರೂ, ಕೇವಲ ಕೆಲವೇ ಜನರಿಗೆ ಮಾತ್ರ ಟವರ್‌ ಉರುಳಿ ಬೀಳುವ ಮೊದಲೇ ಇದರ ಮೂಲಕ ಹೊರಬರಲು ಸಾಧ್ಯವಾಯಿತು. ಅದಾಗ್ಯೂ ದಕ್ಷಿಣ ಟವರ್‌ಮೇಲಿನ ಪರಿಣಾಮ ಕಡಿಮೆ ಪ್ರಮಾನದಲ್ಲಿತ್ತು ಮತ್ತು ಕಡಿಮೆ ಸಂಖ್ಯೆಯ ಅಂದರೆ 700 ಕ್ಕಿಂತಲೂ ಕಡಿಮೆ ಜನರು ಸ್ಥಳದಲ್ಲೇ ಮರಣಹೊಂದಿದ್ದರು. ಈಗಾಗಲೇ ವಿಮಾನದ ಡಿಕ್ಕಿಯಿಂದ ದುರ್ಭಲವಾಗಿದ್ದ, ಉಕ್ಕಿನ ವಿನ್ಯಾಸದ ವಸ್ತುಗಳಿಗೆ ಹತ್ತಿದ ಬೆಂಕಿಯಿಂದ, 9:59 ಎ.ಎಮ್. ಸಮಯದಲ್ಲಿ, ದಕ್ಷಿಣ ಟವರ್ ಕುಸಿದು ಬಿದ್ದಿತು. ಸುಮಾರು 102ನಿಮಿಷಗಳ ಕಾಲ ಉರಿದ ನಂತರ ಉತ್ತರ ಟವರ್ 10:28 ಎ.ಎಮ್. ಸಮಯಕ್ಕೆ ಕುಸಿದು ಬಿದ್ದಿತು.

5:20 ಪಿ.ಎಮ್. ಸಮಯಕ್ಕೆ , 2001ರಲ್ಲಿ, 7ಡಬ್ಲ್ಯುಟಿಸಿಯು, ಪೆಂಟ್‌ಹೌಸ್ (ಮೇಲಂತಸ್ತುನಲ್ಲಿರುವ ಮನೆಯನ್ನು) ಚೂರು ಚೂರು ಮಾಡುವುದರೊಂದಿಗೆ ಕುಸಿದುಬೀಳಲು ಪ್ರಾರಂಭಿಸಿತು, ಮತ್ತು ನಂದಿಸಲಸಾಧ್ಯವಾದ ಬೆಂಕಿಯು ವಿನ್ಯಾಸಕ್ಕೆ ಹಾನಿಯನ್ನು ಉಂಟುಮಾಡುವುದರಿಂದ ಇದು 5:21 ಪಿ.ಎಮ್. ಸಮಯಕ್ಕೆ ಸಂಪೂರ್ಣವಾಗಿ ಕುಸಿದುಬಿದ್ದಿತು. 3ಡಬ್ಲ್ಯುಟಿಸಿ, ಮಾರಿಯಟ್ ಹೋಟಲ್, ಎರಡು ಟಾವರ್‌ಗಳು ಕುಸಿದು ಬೀಳುವ ಸಮಯದಲ್ಲಿ ಹಾನಿಗೊಳಗಾಗಿತ್ತು. ಡಬ್ಲ್ಯುಟಿಸಿ ಪ್ಲಾಝಾದಲ್ಲಿ ಉಳಿದ ಮೂರು ಕಟ್ಟಡಗಳು ಭಗ್ನಾವಶೇಷಗಳಿಂದ ಭಾರೀ ಪ್ರಮಾಣದ ಹಾನಿಗೊಳಗಾಗಿದ್ದವು ಮತ್ತು ಕಟ್ಟಕಡೆಗೆ ಅವನ್ನು ಸಹ ಕೆಡವಲಾಯಿತು. ವಿಶ್ವ ವಾಣಿಜ್ಯ ಕೇಂದ್ರದಿಂದ ಲೈಬ್ರರಿ ಬೀದಿಗೆ ಅಡ್ಡಲಾಗಿದ್ದ Deutsche ಬ್ಯಾಂಕ್ ಕಟ್ಟಡವು, ವಾಸಿಸಲಿಯೋಗ್ಯವಾಗಿಲ್ಲದ ಅದರ ಒಳಗಿನ ವಿಷಕಾರಿ ಸ್ಥಿತಿಗಳ ಕಾರಣದಿಂದ ನಂತರ ಖಂಡನೆಗೊಳಗಾಯಿತು; ಇದನ್ನು ಈಗ ಕೆಡವುಲಾಗುತ್ತಿದೆ. 30 ಪಶ್ಚಿಮ ಬ್ರಾಡ್‌ವೇಯಲ್ಲಿರುವ ಬೊರೋಗ್ ಆಫ್ ಮನ್‌ಹಾಟನ್ ಕಮ್ಯುನಿಟಿ ಕಾಲೇಜ್‌ನ ಪಿಟ್ಟರ್‌ಮ್ಯಾನ್ ಹಾಲ್‌ನ್ನು ಸಹ, ದಾಳಿಯಲ್ಲಿ ಉಂಟಾದ ಅತಿಯಾದ ನಾಶದಿಂದಾಗಿ ಖಂಡಿಸಲಾಯಿತು ಮತ್ತು ಇದನ್ನು ಉರುಳಿಸುವ ಪಟ್ಟಿಯಲ್ಲಿ ಸೇರಿಸಲಾಯಿತು.
ದಾಳಿಯ ಪರಿಣಾಮದಿಂದ ಸುಮಾರು ಹತ್ತಾರು ಸಾವಿರ ಜನರು ಮರಣ ಹೊಂದಿದ್ದಾರೆಂದು ವರದಿಗಳು ಹೇಳುತ್ತವೆ, ಎಲ್ಲಾ ದಿನಗಳಲ್ಲಿಯೂ ಸುಮಾರು 50,000 ಜನರು ಈ ಕಟ್ಟಡಗಳ ಒಳಗೆ ಇರುತ್ತಿದ್ದರು. ಕೊನೆಗೆ, 9/11ರ ದಾಳಿಗೆ ಸಂಬಂಧಿಸಿದಂತೆ 2,752 ಮರಣ ಪ್ರಮಾಣಪತ್ರಗಳ ಅರ್ಜಿಗಳು ದಾಖಲಾಗಿದ್ದವು, ಅದರಲ್ಲಿ ಫೆಲಿಕಾ ಡನ್-ಜೋನ್ಸ್ ಅವರು ವಿಶ್ವ ವಾಣಿಜ್ಯ ಕೇಂದ್ರದ ಕುಸಿತದ ದೂಳಿನಿಂದಾಗಿ ನಂತರದ ಐದು ತಿಂಗಳಿನಲ್ಲಿ ಮರಣ ಹೊಂದಿದರು ಎಂದು ಅರ್ಜಿ ಸಲ್ಲಿಸಲಾಗಿತ್ತು ಇನ್ನು ಇಬ್ಬರು ದುರ್ದೈವಿಗಳ ಹೆಸರು ನಗರದ ವೈದ್ಯಕೀಯ ಪರೀಕ್ಷೆಯ ಕಛೇರಿಯಲ್ಲಿ ದಾಖಲಾದವು: ಡಾ. ಸ್ನೇಹಾ ಆ‍ಯ್‌ನ್ ಫಿಲಿಪ್ ಎಂಬುವವರು ದಾಳಿಯ ಹಿಂದಿನದಿನದವರೆಗೆ ಇದ್ದರು ನಂತರದ ದಿನಗಳಲ್ಲಿ ಕಾಣಿಸುತ್ತಿಲ್ಲವಾದ್ದರಿಂದ ಅವರ ಸಾವಿನ ಅರ್ಜಿ ಸಲ್ಲಿಸಿದ್ದರು, ಮತ್ತೊಬ್ಬರು ಲಿಯನ್ ಹೇವರ್ಡ್, ಇವರು ಅವಳಿ ಕಟ್ಟಡಗಳ ನಾಶದಿಂದಾದ ದೂಳಿನಿಂದ ಆರೋಗ್ಯದ ಮೇಲೆ ಪರಿಣಾಮ ಬೀರಿ ಲಿಂಪೋಮಾದಿಂದ ನರಳಿ 2008ರಲ್ಲಿ ಸಾವನ್ನಪ್ಪಿದರೆಂದು ಅರ್ಜಿ ಸಲ್ಲಿಸಲಾಗಿದೆ. ವಿಶ್ವ ವಾಣಿಜ್ಯ ಕೇಂದ್ರದ 101ನೆಯ ಮಹಡಿಯಿಂದ 105ನೆಯ ಮಹಡಿಯವರೆಗೆ ಒಂದು ಹೂಡಿಕೆದಾರರ ಬ್ಯಾಂಕು ಕ್ಯಾಂಟರ್ ಫಿಟ್ಜೆರಾಲ್ಡ್ ಎಲ್.ಪಿ.ಯು ತನ್ನ 658 ಉದ್ಯೋಗಿಗಳನ್ನು ಕಳೆದು ಕೊಂಡಿತು, ಕ್ಯಾಂಟರ್ ಫಿಟ್ಜೆರಾಲ್ಡ್ ಬ್ಯಾಂಕಿನ ಕೆಳಗಿನ ಅಂತಸ್ತುಗಳಾದ 93–101ರಲ್ಲಿದ್ದ ಮಾರ್ಶ್ & ಮೆಕ್‌ಲೆನನ್ ಕಂಪನಿಯು , (ಫ್ಲೈಟ್ 11ನ ಇಂಪ್ಯಾಕ್ಟ್ ಇರುವ ಸ್ಥಳ) 295 ಉದ್ಯೋಗಿಗಳನ್ನು ಕಳೆದುಕೊಂಡಿತು, ಹಾಗೂ ಅಯನ್ ಕಾರ್ಪೊರೇಶನ್‌ನ 175 ಜನರು ಸಾವನ್ನಪ್ಪಿದರು. ಅಲ್ಲದೆ ನ್ಯೂಯಾರ್ಕ್ ನಗರದ ಅಗ್ನಿಶಾಮಕ ದಳದವರು 343 ಜನರು, ಬಂದರು ಪ್ರಾಧಿಕಾರದ 84 ಉದ್ಯೋಗಿಗಳು, ಅದರಲ್ಲಿ 37 ಸದಸ್ಯರು ಬಂದರು ಪ್ರಾಧಿಕಾರದ ಪೋಲೀಸ್ ಇಲಾಖೆಗೆ ಸೇರಿದವರಾಗಿದ್ದಾರೆ, ಹಾಗೂ ಇನ್ನೂ 23 ಜನರು ನ್ಯೂಯಾರ್ಕ್ ನಗರದ ಪೋಲೀಸ್ ಇಲಾಖೆಯ ಅಧಿಕಾರಿಗಳಾಗಿದ್ದರು. ಕಟ್ಟಡಗಳು ವಿನಾಶವಾದಾಗ ಅದರೆ ಮೇಲಿದ್ದ 20 ಜನರನ್ನು ಜೀವಂತ ಹೊರಕರೆತರಲಾಯಿತು.

ಪುನರ್ನಿರ್ಮಾಣ
ವಿಶ್ವ ವೀಕ್ಷಣಾ ವೇದಿಕೆಯ ಮೇಲ್ಭಾಗ
ವಿನಾಶ/ಅಳಿವು
ಉತ್ತರ ಮತ್ತು ದಕ್ಷಿಣ ಟವರ್‌ಗಳು